ચર્ચા કરવા યોગ્ય વાસ્તવિક મુદ્દો નિયમિત વાર્ષિક પારિવારિક સર્વેક્ષણોની જરૂરિયાતનો છે, જેની ઘણી વખત પુનરુક્તિ કરવામાં આવી છે. વર્ષ 2004 - 11 દરમિયાન એનએસએસઓ પાસે રોજગારી અને બેરોજગારીના છ જેટલા વાર્ષિક સર્વેક્ષણ હતા. જેમાંથી, ચાર મોટા સેમ્પલ સર્વે રાઉન્ડ હતા અને 60મો રાઉન્ડ અર્ધવાર્ષિક સર્વે હતો. જેમાં રોજગારનો લગભગ વાર્ષિક અંદાજ પૂરો પાડ્યો હતો. કમનસીબે ત્યારબાદ 2011-12 પછી સર્વે બંધ કરવામાં આવ્યા હતા. લેબર બ્યુરોનો વાર્ષિક રોજગારીનો સર્વે પારિવારિક સર્વેની બીજી શ્રેણી હતી. જેમાં છેલ્લો સર્વે 2015-16માં થયો હતો. માર્ચ 2014 થી જુલાઇ 2015 સુધીમાં 1.6 કરોડ કામદારોનો ઘટાડો દર્શાવ્યા પછી પણ તેને પણ બંધ કરવામાં આવ્યા છે. આ સંજોગોમાં, લેબર બ્યૂરોના ત્રિમાસિક મજૂર સર્વે અને સેન્ટર ફોર મોનિટરિંગ ઇન્ડિયન જેવા કેટલાક અન્ય ડેટા સ્ત્રોતો પણ માને છે કે અગાઉની સરકારોની સરખામણીએ અર્થતંત્રમાં છેલ્લા ત્રણ વર્ષમાં ઘણી ઓછી રોજગારીઓનું સર્જન થયું છે. NSSOએ શહેરી વિસ્તારો માટેની ત્રિમાસિક શ્રેણી અને ગ્રામીણ વિસ્તારો માટેની વાર્ષિક શ્રેણીમાં ભારે વિલંબ બાદ આખરે શરૂ કરી છે પરંતુ તેના પરિણામો 2019 ની નિર્ણાયક સામાન્ય ચૂંટણીઓ પહેલા ઉપલબ્ધ થાય તેવી શક્યતાઓ નહિવત્ત છે.